cyanic-selkie/wikianc huggingface dataset:
Paradise Lost (grupo musical)
Primeiros anos e Peaceville Records (1988-1991)
Paradise Lost formouse en Halifax, Inglaterra, no ano 1988. Asinaron coa discográfica Peaceville Records despois de editar tres demos, Frozen Illusion, e Plains of Desolation, lanzando o seu primeiro álbum, Lost Paradise, en febreiro de 1990. Este, a pesar da produción minimalista e a música baseada moi xenericamente no death metal, tivo boa repercusión, vendendo ben e sendo bastante eloxiado en recensións.
En marzo de 1991 lanzaron o seu segundo álbum, Gothic. Esta gravación está bastante caracterizada polo nome, non sendo necesario unha descrición detallada. Polo uso de pasaxes orquestradas, guitarras con afinación grave, voces femininas tétricos ao fondo e solos escuros, Paradise Lost atinxiu un son bastante distinto e orixinal.
En 1992 a banda deixou Peaceville Records e asinou un contrato de tres anos con Music for Nations. Con Simon Efemey como novo produtor, entraron no estudio para gravar, segundo algúns, os seus mellores once temas. En xuño de 1992 foi lanzado Shades of God. O álbum presenta grandes riffs, paradas acústicas e letras nun nivel xamais alcanzado polas súas gravacións anteriores. Shades of God lanzounos cada vez máis lonxe do death metal, nunha categoría que non había aínda maneira de definir.
Tras unha xira de grande éxito, a banda volveu directamente á Longhome Studios, coa mesma fórmula de Simon Efemey e deseños de Dave McKean. O resultado foi o EP As I Die, lanzado en outubro de 1992, que foi aclamado como "Single of the Week" da MTV europea, onde alcanzou alta repercusión, superior, incluso, a un sinxelo de Metallica.
O cuarto álbum, Icon, lanzado en xuño de 1993 novamente coa produción de Simon Efemey, foi saudado como unha obra mestra do metal gótico e cimentou a súa posición na escena metal corrente. Este traballo tamén resultou no enterro definitivo da formación death metal da banda.
Outro EP na carreira da banda, Seals The Sense, foi a base dos concertos da banda en festivais do verán de 1994. En medio destes, a banda crecía a cada concerto, chegando a actuar perante 700 00 fans que gritaban no show Rock in the Ring, en Núremberg, Alemaña. A banda continuou en grandes festivais por toda Europa e rematou o verán co lanzamento dun vídeo en longametraxe coa Harmony Breaks, en agosto.
No fin de 1994, o batería Matt Archer saíu da banda, sendo substituído por Lee Morris. A súa saída foi xustificada como "perda do interese pola banda". A pesar do cambio na formación da banda, o novo batería non tivo grande impacto na gravación do álbum seguinte, Draconian Times, pois a maior parte das cancións xa foran escritas e ata gravadas.
Neste álbum, publicado en 1995, a composición das cancións mellorou dramaticamente. O álbum está cheo de melodías, ritmos pesados, batería sólida, letras inspiradas e voces impecables. Dende a primeira canción, "Enchantment", a banda crea un clima e provoca a imaxinación.
Para apoiar o lanzamento deste álbum, Paradise Lost embarcou nunha xira a nivel mundial, chegando á marca dun millón de copias vendidas, nunca antes alcanzada por unha banda do estilo.
O álbum seguinte, One Second (1997), causou certo alboroto entre os fans pola utilización da batería electrónica, ritmos inspirados no synthpop dos anos 80 e menos guitarra. Pero a banda coidou para que as belas melodías contidas neste traballo e as músicas atraesen e mantivesen os antigos fans e ademais conquistasen algúns novos.
Paradise Lost parecía chegar ao seu auxe e en 1999 apareceu un álbum que sorprendeu os fans máis tradicionais. A influencia do son gótico / synthpop dos anos 80 aumentou de modo considerable, sendo o disco moi semellante ao son da banda Depeche Mode. O clima atmosférico e a case ausencia de guitarras predominan no disco, o que causou estrañeza de boa parte dos fans, acusándoos de venderse.
O ano de 2001 lanzaron o álbum Believe in Nothing, un álbum que pasou medio desapercibido nos medios e tamén polos fans, porque despois do polémico "Host", a banda perdera parte dos seus fans e fama. O álbum en si é un intento de volver á sonoridade do pasado, con máis peso das guitarras na música, pero a mestura da gravación acabou por non agradar a banda pola perda de peso no resultado final, nesa xira a banda chegou a tocar no festival Wacken Open Air, sen moito alarde por parte dos medios de comunicación e incluso algúns membros da banda ignoran ese álbum hoxe en día, considerándoo un capítulo escuro na vitoriosa carreira da banda.
A Peneda Cabezuda
miniatura|Vista da Peneda Cabezuda, na que se enxerga a forma dunha cabeza humana.
A Peneda Cabezuda é un con situado no monte da Serra, na estrema entre os concellos de Chantada e Carballedo e próxima a Milleirós e O Barrio de Puga.
Características
O nome de Peneda Cabezuda vénlle de que se pode ver o perfil dunha cabeza humana situándose nunha posición determinada. Moi próximas están a Pena da Casa, a Pena da Barca e a Pedra da Marrá, unha peneda cortada pola metade.
Cultura popular
Segundo a tradición oral, unha moura viña fiando na roca e pousou alí o que traía na cabeza, de aí a peneda. Na década de 1940 os soldados poñían a bandeira de España nos sitios chamativos, e A Peneda Cabezuda era un deles. . Cóntase tamén que nela estiveron os mouros e que nela se atopaba ouro
TMC Cancela
TMC Cancela é unha empresa galega adicada ao deseño e fabricación de maquinaria forestal. Nas súas orixes a empresa adicábase á reparación de maquinaria forestal. Co tempo adicouse á fabricación de maquinaria sendo dende 2008 o principal fabricante en España de maquinaria para a trituración de madeira.
Joe Fry
Joseph Gibson Fry nado o 26 de outubro de 1915 en Chipping Sodbury e finado o 29 de xullo de 1950, no circuíto de Blandford foi un piloto de carreiras británico e membro afastado da familia do Chocolate FRY. Converteuse no principal impulsor do exitoso Shelsley Special "Freikaiserwagen", creado polo seu primo David Fry e Hugh Dunsterville, coa axuda de Dick Caesar. O coche orixinal foi construído en Bristol en 1936 e contaba cun motor Anzani que foi substituído en 1937 por un motor Blackburne. Joe estableceu unha serie de marcas en subidas durante os anos finais da década de 1930 que inclúe unha marca absoluta non oficial en Prescott cando subiu en 47.62 segundos no Freikaiserwagen de 1100 cc, o 27 de agosto de 1938.
Ao final da segunda guerra mundial Fry retomou as carreiras contra reloxo de montaña ou cronoescaladas, no Freikaiserwagen, logrando algún bo resultado.
Fry morreu ao volante do Freikaiserwagen na subida a Blandford de 1950, dous meses despois de pilotar un Maserati 4CL no Gran Premio do Reino Unido de 1950 en Silverstone. Raymond Mays dixo: "A morte de Joe Fry, polas feridas recibidas durante a práctica da subida a Blandford, foi un gran golpe para min e para o deporte do motor británico en xeral."
Bibliografía
O libro da historia completa do "Freikaiserwagen" chámase "Freik - The Private Life of the Freikaiserwagen" (Freik - A vida privada do Freikaiserwagen) de Rob e Hugh Dunsterville publicado en 2008 e reeditado en 2009. Só foron impresas 1000 copias.
Resultado completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
Neak sre
Neak sre (en អ្នកស្រែ) é un filme camboxano de 1994 dirixido e coescrito por Rithy Panh. É unha adaptación da novela de 1966 Ranjau Sepanjang Jalan, da autora malaisia Shahnon Ahmad. A historia está ambientada no estado de Kedah en Malaisia, e conta a historia dunha familia rural na era dos khmer vermellos de Camboxa, que loita por conseguir unha colleita de arroz. Foi rodado na vila camboxana de Kamreang, nas áreas de Kien Svay e Boeung Thom da provincia de Kandal, preto de Phnom Penh, nas beiras do río Mekong. O elenco componse de actores profesionais e non profesionais.
O filme estreouse na competición principal do Festival Internacional de Cinema de Cannes de 1994 e foi escollido como candidato para o Óscar ó mellor filme en lingua non inglesa na 67ª edición dos premios, sendo a primeira vez na historia que Camboxa presentou un filme na categoría.
Gulf Air
Gulf Air (árabe: طيران الخليج‎ Ṭayarān al-Khalīj) é a aeroliña nacional de Bahrain. Baseada en Muharraq, xunto ao aeroporto de Bahrain, onde se atopa tamén a súa base principal, a compañía opera servizos regulares a 43 destinos en máis de 20 países de África, Asia e Europa. Its main base is Bahrain International Airport. Anteriormente foi unha aeroliña multinacional propiedade de Bahrain, Emiratos Árabes Unidos, Omán e Qatar.
Frota
miniatura|[[Airbus A320-200 de Gulf Air]] miniatura|[[Airbus A330-200 de Gulf Air]] En marzo de 2018 a frota de Gulf Air estaba formada polos seguintes avións:
Southwest Airlines
Southwest Airlines Co. é unha gran aeroliña estadounidense e a maior low-cost do mundo. Ten a súa sede en Dallas, Texas e foi creada no ano 1967 adoptando o seu nome actual en 1971. A aeroliña tiña 44.831 empregados en decembro de 2013 e operaba máis de 3.400 voos diarios. En xuño de 2011 encargábase de transportar máis pasaxeiros en voos domésticos que calquera aeroliña estadounidense. En xullo de 2014 Southwest Airlines programara voos a 89 destinos en 41 estados, Porto Rico e outros países.
Southwest Airlines usou só avións Boeing 737, agás durante uns poucos anos nos 70 e 80, cando alugou un feixe de Boeing 727. En agosto de 2012 Southwest era a aeroliña con máis 737 do mundo, cuns 550 en servizo, cada un deles facendo unha media de 6 voos diarios. En maio de 2011 Southwest mercou AirTran Airways, agardando que a integración das aeroliñas se complete en decembro de 2014. O 1 de marzo de 2012 a compañía emitiu un certificado de operación único, converténdose tecnicamente nunha soa aeroliña.
Ferrari 456
O Ferrari 456 é un modelo de automóbil deportivo producido polo fabricante italiano Ferrari entre os anos 1992 e 2003. Pertence ó segmento de deportivos de luxo con catro asentos e motor dianteiro V12. O motor de 5'5 litros ten 436 cabalos de potencia.
Isolino Nieto
Isolino Nieto Caamaño, nado en Tállara (Lousame) o 24 de febreiro de 1934 e finado na Coruña o 2 de xuño de 2014, foi un escritor galego.
Traxectoria
Oficial maior de notaría. Colaborador habitual da revista Foro Gallego, foi elixido Académico de mérito da Internacional de Letras, Ciencias e Artes de Pontzen. Publicou obras relacionadas co mundo do dereito.
Río Kaveri
260px|miniatura|O río Kaveri no curso alto en Dubare O Kaveri é un dos ríos principais do sur da India, cunha lonxitude de 760 km, vertendo as súas augas no golfo de Bengala. A grafía inglesa Cauvery foi moi utilizada. O río aparece xa na Xeografía de Claudio Tolomeo como Khaberos.
Percorrido
O Kaveri nace nos montes Gates occidentais, en Talakaveri, unha cidade santa, a 1.276 m.s.n.m., para entrar logo no estado federal de Karnataka. Neste estado o río divídese en dous brazos, formando a illa de Sivasamudram, antes de caer desde unha altura duns 100 metros nas fervenzas do Kaveri, que son estimadas como das máis fermosas da India. Logo atravesa o estado de Tamil Nadu, onde baña as cidades de Tanjavûr e de Tiruchirapalli, para finalmente dasaugar no golfo de Bengala, ao sur de Gondelur, nun grande delta de máis de 150 km, moi fértil e servido por canles de rego.
Afluentes
Entre os principais de entre os numerosos tributarios do Kaveri están: o Hemavati, o Arkavathy, o Lakshmana Tirtha, o Kabini, o Bhavani, o Noyyal e o Amaravati.
Obras hidráulicas
Para aproveitar as súas augas para regar os campos, o Kaveri conta con obras moi antigas, especialmente no delta, como os encoros de Grande Anikut ou o de Kallanai, este construído no século II por Karikâla, durante o período da dinastía Chola.
Nas fervenzas do Kaveri, en 1902, foi levantada a fábrica de electricidade máis antiga da India.
Sacralidade
O Kaveri está considerado como o segundo río máis santo do país, de xeito que con frecuencia é chamado o "Ganxes do sur". Forma parte da nómina dos sete ríos sagrados da India.
Xaque
A palabra "xaque" vén do persa shāh 'rei', a través do árabe. No xogo de xadrez, un xaque é unha ameaza inmediata de capturar ao rei. Dise que un rei ameazado deste xeito atópase en xaque.
Debe eliminarse a ameaza, dun dos seguintes modos:
Se non é posible realizar ningunha destas tres opcións, trátase dun xaque mate e a partida conclúe coa vitoria do xogador que conseguiu dalo.
Un xaque dobre dáse sempre cun xaque á descuberta, é dicir, cando o bando que aplica o xaque moveu unha peza que ademais de dar xaque permite que outra peza tamén o de mediante a liberación da súa acción cara ao rei contrario. Véxase o diagrama como exemplo.
En partidas amigables, hai o costume de que o xogador atacante ao mover unha peza e ameazar ao Rei contrario, deberá anunciar xaque, ou xaque mate; antigamente, tamén se usou para a ameaza inmediata á raíña, como xaque á raíña. Pero nas competicións oficiais e demais eventos non se anuncia ningún tipo de xaque, mesmo se considera un acto pouco deportivo.
Partido xudicial de Bande
[[Ficheiro:Orense - Mapa judicial.png|miniatura|240px|dereita|
miniatura|Predio dos xulgados de Bande O partido xudicial de Bande é un dos 45 partidos xudiciais nos que se divide a comunidade autónoma de Galicia, sendo o partido xudicial nº 8 da provincia de Ourense.
Nacionalismo acholi
miniatura|Bandeira do Reino acholi, en Uganda. miniatura|Acholilandia, Uganda. O nacionalismo acholi é unha ideoloxía política que busca a autodeterminación do pobo acholi,   que habita maioritariamente na rexión norte de Uganda.
Nacionalismo acerbaixano
dereita|miniatura|[[Bandeira de Acerbaixán.]] O nacionalismo acerbaixano (en Azərbaycan milliyətçiliyi), tamén coñecido como acerbaixanismo, é un movemento político e cultural que xurdiu entre os intelectuais acerbaixanos dentro do Imperio Ruso durante a segunda metade do século XIX. Aínda que nun principio tiña unha natureza cultural, posteriormente desenvolveuse como unha ideoloxía política que culminou co estabelecemento da República Democrática de Acerbaixán en 1918.
En comparanza co nacionalismo armenio e xeorxiano, o sentimento de nacionalismo étnico desenvolveuse de maneira máis lenta entre os acerbaixanos, en parte pola súa identificación como membros dun mundo musulmán meirande e non como unha etnonación cultural singular. Despois do conflito de Nagorno-Karabakh e a súa declaración de independencia en 1991, Acerbaixán presenciou o ascenso dun nacionalismo acerbaixano especialmente forte, o cal inclúe aspectos de pannacionalismo e irredentismo.
Territorio
miniatura|Distribución da lingua azarí. As reclamacións irredentistas dos nacionalistas acerbaixanos buscan principalmente incorporar grandes seccións de Irán, así como partes de Armenia, Rusia, Xeorxia e Turquía dentro dun proposto territorio ampliado coñecido como Acerbaixán Enteiro. Irán conta cun maior número de acerbaixanos étnicos dos que residen no propio país de Acerbaixán, e antes do estabelecemento da República Democrática de Acerbaixán en 1918, o nome "Acerbaixán" usábase exclusivamente para identificar a rexión adxacente do noroeste de Irán.
A conciencia acerbaixana tamén é importante na cooperación con outros pobos etnicamemente afíns a través do panturquismo.
Oryx e Crake
Oryx e Crake (en Oryx and Crake) é unha novela da escritora canadense Margaret Atwood. No canto de describila coma unha novela de ciencia ficción, a autora defínea como ficción especulativa e romance de aventuras. É a primeira parte da triloxía MaddAddam, á que lle seguen The Year of the Flood (2009) e MaddAddam (2013).
O libro foi orixinalmente publicado pola editorial McClelland and Stewart en 2003, e en 2018 foi traducido ao galego por Estela Villar Nogueira e publicado pola editorial Rinoceronte. .
Argumento
Jimmy, coñecido como "Home das Neves", loita pola súa vida nun mundo postapocalíptico dominado por animais xeneticamente modificados e onde parece que é o último ser humano supervivente a unha terrible praga. Alternando cos capítulos que acontecen neste mundo desacougante, preséntasenos a infancia, a adolescencia e o comezo da vida adulta de Jimmy, á vez que descubrimos os outros dous personaxes principais: Crake, o seu mellor amigo, e Oryx, a quen os dous amaban. O protagonista comeza unha viaxe que nos levará a descubrir os acontecementos que desencadearon a destrución da humanidade.
Toranks
Toranks (トランクス) é un personaxe de ficción da serie de manga e anime Dragon Ball. É metade humano e metade Guerreiro do espazo, fillo de Vexeta e Bulma, e irmán de Bra. No futuro alternativo é o único guerreiro que queda para defender a Terra, por iso ese Toranks é chamado, o Toranks do futuro (のトランクス).
Pilar Jeremías Cela
Pilar Jeremías Cela, nada en Buenos Aires, é unha galeguista da Arxentina.
Traxectoria
miniatura|300px|[[Otero Pedrayo e os membros das Mocidades Galeguistas de Buenos Aires en 1959.]] Foi unha das fundadoras das Mocedades Galeguistas en 1953. En 1956 participou no Primeiro Congreso da Emigración Galega realizado en Buenos Aires. A súa actividade está centrada na investigación folclórica, especialmente nos cantos de berce. En 1994 participou nos actos de homenaxe a Luís Seoane cunha conferencia en Oleiros. En 2002 retornou coa familia a Galicia e instalouse na Coruña.
Casou con José Martínez-Romero Gandos en 1967.
O cidadán do mes
Argumento
Sonia Bouzas solicita ao detective que atope ao seu marido, vixilante desaparecido, trala súa desaparición, a cambio de 6.000 €. Porén, tirando do fío, descobre que está sendo utilizado. Unha escura trama onde de novo aparece o terrorismo do GIA (Grupo Independentista Armado), desta volta relacionado coa corrupción política e a recualificación urbanística.
Estilo
Ambientada de novo en Ourense, o detective segue a enfrontarse ao recordo da súa muller, ademais de sufrir a dor de que a súa parella o deixe polo seu mellor amigo. Porén, decide afrontar a realidade e, malia a dura calor de agosto, tirar para adiante.
Desta volta é axudado polo seu novo veciño: Porter, un xornalista de sucesos que escoita a Nick Cave e The Homens. Malia a compañía da súa Smith & Wesson, recibe de novo algunha boa malleira. De novo, é frecuente a compañía do whisky, o licor café e a cocaína.
Lester Hudson
Lester Hudson, nado o 7 de agosto de 1984 en Memphis, Tennessee, é un xogador profesional americano de baloncesto que actualmente xoga nos Liaoning Flying Leopards da Chinese Basketball Association (CBA).
Profesional
Hudson foi elixido na 58ª posición do Draft da NBA de 2009 polos Boston Celtics. Durante os primeiros meses da tempada 2009-10, Hudson pasou o tempo entre os Celtics e o seu afiliado na NBA D-League, os Maine Red Claws. Foi cortado polos Celtics o 6 de xaneiro de 2010. Dous días máis tarde, foi contratado polos Memphis Grizzlies. Os Grizzlies asignaron a Hudson aos Dakota Wizards da D-League o 28 de febreiro de 2010. Foi cortado o 1 de xullo de 2010. Durante a liga de verán de 2010, xogou para os Washington Wizards, foi invitado aos adestramentos dos Wizards para a tempada 2010-11, e conseguiu entrar no equipo para xogar esa tempada. Tras xogar seis partidos, foi cortado polos Wizards o 21 de novembro de 2010. Foi fichado de novo o 20 de decembro de 2010, pero foi cortado de novo o 5 de xaneiro de 2011.
Llacín, Carballido, A Fonsagrada
Llacín é un lugar da parroquia de Carballido, no concello lugués da Fonsagrada, na comarca da Fonsagrada. Segundo o IGE, en 2015 tiña 12 habitantes (4 homes e 8 mulleres).
Ordes de magnitude (enerxía)
Esta lista compara enerxías en Xulios (J), ordenadas por orde de magnitude.
10-24
SI prefixo: yocto- (yJ)
10-21
Prefixo: zepto- (zJ)
10-18
Prefixo SI: atto- (aJ)
10-15
SI prefix: femto- (fJ)
10-12
SI prefix: pico- (pJ)
10-9
Prefixo SI: nano- (nJ)
10-6
Prefixo: micro- (µJ)
10-3
Prefixo SI: mili- (mJ)
100
1 J é aproximadamente:
101
Prefixo SI: deca- (daJ)
102
Prefixo SI: hecto- (hJ)
103
Prefixo: quilo- (kJ)
106
Prefixo SI: mega- (MJ)
109
Prefixo SI: xiga- (GJ)
1012
Prefixo SI: tera- (TJ)
1015
Prefixo: peta- (PJ)
1018
Prefixo SI: exa- (EJ)
1021
Prefixo SI: zetta- (ZJ)
1024 e superiores
Prefixo SI: yotta- (YJ)
Igrexa católica bizantina belarusa
A Igrexa católica bizantina belarusa, ou Igrexa greco-católica belarusa (en Беларуская грэка-каталіцкая царква, Bielaruskaja hreka-katalickaja carkva) é unha igrexa particular oriental da Igrexa católica. Actualmente a Igrexa non ten xerarquía propia, polo que depende da Congregación para as Igrexas Orientais e dos ordinarios latinos, e a atención das necesidades cotiás da mesma é responsabilidade do visitador apostólico para os greco-católicos belarusos, Siarhiej Hajek.
A Igrexa é unha das sucesoras da aceptación do cristianismo polo gran príncipe Vladimiro o Grande de Kíiv, en 988, e xunto coa Igrexa ucraína é herdeira da Unión de Brest de 1595.
O 1 de outubro de 2017 o arcebispo maior Sviatoslav celebrou a divina liturxia en Minsk, primeira vez que o metropolita de Kíiv-Galicia o facía no territorio de Belarús dende a abolición da Unión de Brest polas autoridades imperiais rusas en 1839.
A Pedriña, O Cebreiro, Pedrafita do Cebreiro
A Pedriña é un lugar da parroquia do Cebreiro, no concello lucense de Pedrafita do Cebreiro. Segundo o padrón municipal (INE 2013) ten 2 habitantes (un home e unha muller).
Froián
O topónimo galego Froián pode referirse a:
A Pena da Seara, O Cebreiro, Pedrafita do Cebreiro
A Pena da Seara é un lugar da parroquia do Cebreiro, no concello lucense de Pedrafita do Cebreiro.
Aeroporto de Queenstown
O aeroporto de Queenstown é un aeroporto neozelandés situado en Frankton, Otago que serve á cidade turística de Queenstown. Está situado a 8 quilómetros do distrito comercial de Queenstown. No ano 2017 utilizaron as súas instalacións un total de 2 017 619 pasaxeiros, sendo o cuarto máis concorrido de Noza Zelandia en termos de pasaxe.
Florence Owens Thompson
Florence Owens Thompson, nada como Florence Leona Christie o 1 de setembro de 1903 e finada o 16 de setembro de 1983, foi a protagonista dunha famosa fotografía da Gran Depresión coñecida como Nai Migrante. A imaxe, tomada por Dorothea Lange en 1936, atópase na Biblioteca do Congreso dos Estados Unidos de América baixo o título: ''Colleitadores desposuídos en California. Nai de sete fillos. Trinta e dous anos. Nipomo, California''.
Chile (pemento)
miniatura|Chile verde, amarelo, e a [[pementa de Caiena vermella.]]
O chile é orixinario de México. Despois do intercambio colombiano, espalláronse os cultivos de chile por todo o mundo, e son empregados na gastronomía e na medicina. O chile foi levado até Asia polos navegantes portugueses durante o século XVI.
En todo o mundo, uns 3,8 million hectáreas de terra producen 33 millóns de toneladas de chile (datos de 2010). A India é o meirande produtor, consumidor e exportador mundial de chile. O distrito de Guntur no estado indio de Andhra Pradesh produce o 30% de toda a India. Andhra Pradesh é responsable do 75% das exportacións de chile da India.
Ferrari California
O Ferrari California é un modelo de automóbil deportivo producido polo fabricante italiano Ferrari dende o ano 2008 até 2018. Pertence ó segmento de coupes deportivos con 2+2 asentos e motor dianteiro V8. O motor de 4'3 litros ten 453 cabalos de potencia.
A Pedreira, Carballido, A Fonsagrada
A Pedreira é un lugar da parroquia de Carballido, no concello lugués da Fonsagrada, na comarca da Fonsagrada. Segundo o IGE, en 2015 tiña 5 habitantes (2 homes e 3 mulleres).
Pampallín
O pampallín é unha festa tradicional galega celebrada historicamente no concello de Outes. Actualmente mantense pouco da tradición orixinal, e converteuse nun encontro xuvenil patrocinado polo consistorio. É unha festa do ciclo da primavera relacionada co lume.
Orixe
O nome vén dos fachos de palla que antigamente empregaban os labregos para ver na noite. Non se sabe moi ben cando se comeza a celebrar, algúns cren que pode ser unha herdanza dalgunha festividade pagá, mais a tradición mantívose até fai poucos anos. Co comezo da primavera os labregos máis novos recorrían á noite as agras dos lugares, cada un co seu pampallín recitando ditos populares para "invocar" a fertilidade e celebrar a chegada da nova estación
Segundo anciáns que viviron os últimos anos desta tradición en Outes, podíase ver na distancia os fachos das outras parroquias bailando e camiñando arredor das agras.
Carlos Pardo Pallín
Carlos Pardo Pallín, nado en 1868 e finado en Lugo en xaneiro de 1936, foi un avogado e político galego.
Traxectoria
Descende de Manuel María Pardo de Ulloa Ribadeneira. Estudou Dereito na Universidade de Santiago de Compostela. Foi secretario do Concello de Lugo durante corenta anos, e tamén foi concelleiro e alcalde accidental.
Vida persoal
A súa irmá Amparo Pardo Pallín casou con José Benito Pardo Rodríguez. Foi pai de Carlos Pardo Menéndez.
Aborym
Aborym é un grupo musical italiano de Black metal con influencias da música industrial, fundado en Roma en 1992 por iniciativa de Malfeitor Fabban.
Krilín
Krilin (クリリン) é un personaxe da serie de manga e anime Dragon Ball. É o primeiro rival en artes marciais de Son Goku aínda que logo se converte no seu mellor amigo. Mide 1'57 e pesa 55 quilos. O seu nome provén do xaponés castaña (栗) e a terminación de shaolin (少林).
Características
Ó longo das series de As bólas máxicas, Dragon Ball Z e Dragon Ball GT, Krilín é o personaxe que máis veces morre, un total de 6:
Uxío IV, papa
miniatura miniatura|250px|Ilustración de Uxío IV. Uxío IV C.R.S.A., nado en Venecia en 1383 e finado en Roma o 23 de febreiro de 1447, foi o papa n.º 207 da Igrexa católica de 1431 a 1447.
Primeiros anos de vida
De nome Gabriele Condulmer, naceu en Venecia, no seo dunha familia de mercadores adiñeirados. Distribuíu 20.000 ducados aos pobres e dando as costas ao mundo entrou no mosteiro agustiniano de San Xurxo na súa cidade natal.
Xa na Orde dos Cóengos Regulares de San Agostiño xurdiu como unha figura prominente durante o pontificado do seu tío, o Papa Gregorio XII, quen o nomeou bispo de Siena, o que provocou a repulsa da clase política da cidade, contraria ao nomeamento dun bispo estranxeiro de 24 anos. Condulmer renunciou ao posto, converténdose entón no tesoureiro papal do seu tío, Cardeal de San Marcos e San Clemente (Basílicas ambas), e logo cardeal da Basílica de Santa María en Trastevere.
Papado
Foille de moita utilidade ao Papa Martiño V, o que o levou a ser rapidamente elixido como o seu sucesor. Foi coroado en Roma o 11 de marzo de 1431. Antes da súa elección asinou un acordo por escrito cos cardeais, no cal se comprometía a distribuírlles a metade das ganancias da Igrexa e, en adición, prometeu consultarlles todo tipo de interrogantes de importancia, tanto espirituais como temporais.
Os tempos eran difíciles. O movemento conciliarista, que proclamaba que o Concilio era superior ao Papa, achábase no seu apoxeo. A insuficiencia das reformas tentadas polo Concilio de Constanza aumentaran o malestar e a insatisfacción. Os hussitas mostrábanse vitoriosos e irredutíbeis. Moitos esperaban a solución destes males do Concilio de Basilea, convocado por Martiño V pouco antes da súa morte. Desde o primeiro até o último día do seu pontificado, Uxío tería fronte a si un Concilio antipapal. O conflito era inevitábel.
Pero o feito de maior importancia no pontificado de Uxío foi a gran loita entre o papa e o Concilio de Basilea, parte do histórico movemento Conciliar. O 23 de xullo de 1431, o seu legado deu apertura ao concilio, o cal fora convocado por Martiño V, pero, ao non confiar nos seus propósitos e ao observar a pouca asistencia, o Papa redactou unha bula o 18 de decembro de 1431, disolvendo así o concilio e convocando outro para que se reunise en Bolonia 18 meses despois. O concilio fixo fronte a estas expresións prematuras de prerrogativa papal. Nisto tiñan o apoio de todos os poderes seculares e o 15 de febreiro de 1432 reafirmaron a doutrina galicana da superioridade do Concilio sobre o Papa.
En Roma, os inimigos do papa fomentan unha revolución en maio de 1434. Uxío, disfrazado de monxe, escapou polo Tíber cara a Ostia, desde onde os amigábeis florentinos o levaron á súa cidade e o recibiron cunha ovación. Residiu no convento dominicano de Santa María Novella.
A autoridade do Concilio era completamente subversiva da constitución divina da igrexa. Ao abolir todas as fontes dos recursos papais e restrinxir de toda forma posíbel as prerrogativas, trataban de reducir o poder do Pontífice a unha mera sombra.
Uxío publicou (18 de setembro) unha bula na que trasladaba o concilio a Ferrara. Pero o concilio declarou inválida esa bula e ameazou con depor ao papa. Ante esa evidente mostra de hostilidade, os líderes mellor dispostos (como os cardeais Cesarini e Cusa) o abandonaron e foron a Ferrara onde se reuniu o Concilio.
O 25 de xuño de 1439 o diminuído conventículo de Basilea pronunciou a súa deposición. Uxío era acusado de conduta herética respecto ao Concilio xeral. Os seus integrantes, agora reducidos a 1 cardeal e 11 bispos, elixiron a un antipapa, o duque Amadeo de Savoia: Fiz V.
Mentres tanto en Ferrara, o 5 de xullo de 1439 dábase o Decreto de Unión coa igrexa Oriental, o que aumentou moito o prestixio papal. A unión cos gregos foi seguida pola dos armenios, o 22 de novembro, a dos xacobitas en 1443 e dos nestorianos en 1445. Tras unha prolongada e dramática loita, obtivo finalmente a vitoria: O Concilio de Florencia proclamou o primado universal do Romano Pontífice. Uxío tivo o consolo de ver a todo o mundo cristián, polo menos en teoría, obediente á Santa Sé.
Gabián grego
O gabián grego (Accipiter brevipes) é unha ave de rapina migratoria da familia Accipitridae.
Descrición
Son relativamente pequenos, cunha lonxitude de entre 30 e 37 cm. e unha envergadura de alas que vai dos 63 ós 76 cm. As femias son meirandes cá os machos, sen chegar, porén, a diferenzas tan marcadas coma no gabián común (Accipiter nisus). Teñen as alas amplas e a cola longa, adaptadas para manobrar entre as árbores. O corpo máis delgado, a cola algo máis curta e as alas máis aguzadas có gabián común dánlle un certo aspecto de falcón.
Uxío IV, papa
Papado
Protexeu as congregacións de beneditinos reformados de S. Xustina de Padua e S. Benito de Valladolid, e secundando as reformas dos dominicos, franciscanos e agostiños. Rodeouse de santos: S. Francisca Romana, S. Antonio de Florencia e S. Xoán de Capistrano. Ademais, Uxío fomentou a Reconquista española.
Gabián grego
Distribución e hábitat
Son aves migratorias que crían en diversas rexións do sueste de Europa, dende Grecia e os Balcáns, ata o sur da Federación Rusa. Máis dos exemplares reprodúcense nunha faixa que vai dende o norte do mar Negro ata ó mar Caspio.
Uxío IV, papa
Papado
Foi un dos primeiros impulsores do movemento renacentista. Chamou xunto a si aos artistas máis ilustres de Italia e aínda do estranxeiro como Fra Angelico, Pisanello, Foucquet, Donatello e Ghiberti.
Gabián grego
Distribución e hábitat
Emigran en bandos grandes, que parten en setembro para pasa-lo inverno ó sur do Sudán, en Níxer, o Chad, Etiopía e polo leste ata o suroeste de Irán.
O seu hábitat de cría principal son zonas de bosque caducifolio, con preferencia polas situadas en terreos con outeiros e de orografía variable en xeral.
Uxío IV, papa
Papado
O resto dos seus anos dedicounos a mellorar a triste condición de Roma e á consolidación da súa autoridade espiritual entre as nacións de Europa.
Gabián grego
Alimentación
Aliméntanse xeralmente de pequenos mamíferos, lagartos e insectos, ás veces tamén de paxaros.
Uxío IV, papa
Papado
Ten o innegábel mérito de haber inflixido ao conciliarismo un golpe do que xa non se repuxo. Por iso parece acertado o xuízo de P. Moncelle: «Un papa a quen a historia pode contar entre os máis grandes» (DTC, V,1496).
Gabián grego
Conduta
Aliméntanse de mamíferos pequenos, insectos, lagartos e paxaros que capturan aparecendo por sorpresa despois de engalaren no punto onde estaban pousados.
Maduran sexualmente xa ó ano. Constrúen os seus niños en árbores a miúdo moi altas. Fan un niño novo cada ano. En xeral poñen de 3 a 5 ovos entre maio e finais de xuño.
Uxío IV, papa
Papado
As profecías de San Malaquías refírense a este papa como Lupa Cælestina (Loba celestina) e recollen que antes do seu pontificado foi bispo de Siena, cuxas armas representan unha loba.
Urraca de León
Traxectoria
Despois de enviuvar en 1107 casou en segundas nupcias con Afonso I de Aragón, parente seu afastado, unha vez que ambos eran bisnetos de Sancho III de Navarra. Isto provocou a anulación do matrimonio polo papa Pascual II, mais eles permaneceron xuntos até 1114. (Porén, a mediados de 1110, fíxose amante do conde Pedro González de Lara, que se converteu nunha das figuras máis influentes do reino, e a quen Urraca deu dous fillos: Elvira Pérez de Lara e Fernando Pérez Furtado, así chamado porque se lle privou da herdanza por ser bastardo. Elvira casou con Bertrán de Risnel, conforme ao disposto polo seu medio irmán Afonso VII).
Ademais, a propia nobreza de León e Castela opúxose ao matrimonio, xerándose un clima de guerra civil no reino. En fin, tivo tamén que facer fronte ao propio fillo, tornado rei de Galiza, para poder manter o trono. Cando Urraca morreu, foi o seu fillo quen a sucedeu á fronte dos destinos do país.
Antonio Gestoso Costas
Antonio Gestoso Costas, nado en Bouzas (Vigo) o 27 de abril de 1916, foi un futbolista galego máis coñecido como Chicha II, que xogaba na demarcación de centrocampista. Irmán do tamén futbolista Manuel Gestoso Costas "Chicha".
Urraca de León
Goberno de Galicia
miniatura|left|Sinatura de Urraca en 1097
En 1093, aos 12 anos, casa con Raimundo de Borgoña membro da familia condal de Borgoña e vén a Galicia para compartir con el o seu goberno. Sempre leais ao monarca leonés, non renunciaron á dignidade do seu cargo. Así, en documentos de 1095 e 1105, referidos á concesión de dereitos aos burgueses composteláns, asina coa expresión Urraca regina.
Antonio Gestoso Costas
Traxectoria
Porén ao ano seguinte houbo varios cambios no equipo, por un lado o técnico galego que fora quen confiara nel foi substituído polo técnico vasco Baltasar Albéniz, e ao mesmo tempo chegaron dous históricos dianteiros do club, Roig e Del Pino, polo que se viu relegado á suplencia.
Urraca de León
Goberno de Galicia
A súa condición de muller non foi obstáculo para reafirmar a súa autoridade trala morte do seu primeiro home en 1107, momento en que asina como totius Gallecie imperatrix.
Antonio Gestoso Costas
Traxectoria
Deixou o club en 1942 despois de 18 encontros disputados e 12 goles anotados.
Unha vez retirado creou xunto ao seu irmán Manuel a empresa naval Talleres Gestoso S.L.
Urraca de León
Goberno de Galicia
Entre outras residencias galegas, parece ser que viviron no casal de Fente (Monterroso), aínda que os labores de goberno obrigárona a pasar tempadas noutras localidades como Santiago de Compostela ou Caldas de Reis.
Ela e o seu home exerceron xustiza, formaron exércitos, concederon privilexios e recadaron tributos con plena autonomía. Isto permitiu pacificar un reino que dende a prisión de García de Galicia fora foco de inestabilidade nobiliar e eclesiástica (rebelión de Rodrigo Ovéquiz e destitución do bispo Diego Páez).
Do bo entendemento coa nobreza eclesiástica é testemuño o bautismo do seu fillo Afonso Raimundez polo bispo Diego Xelmírez; da harmonía coa nobreza autóctona fala a encomenda da educación deste ao poderoso conde Pedro Froilaz de Trava.
Coa morte de Raimundo, Urraca procura que na curia plena reunida en León (1107) se lle aseguren ao seu fillo os seus dereitos sobre o Reino de Galicia, ante as perspectivas do competidor Sancho, fillo e herdeiro do rei Afonso VI. Paradoxalmente, isto volveríase na súa contra máis tarde: a morte do herdeiro de León en Uclés no ano 1108, colócaa a ela como depositaria dos dereitos sucesorios á coroa.
Thomas Stewart Traill
Thomas Stewart Traill, nado en Kirkwall, capital das illas Órcadas, (Escocia) o 29 de outubro de 1781 e finado en Edimburgo o 30 de xullo de 1862, foi un físico, químico, mineraloxista, meteorólogo, zoólogo e profesor de medicina legal escocés.
Traxectoria
Estudou medicina na Universidade de Edimburgo, disciplina na que se doutorou en 1802. Practicou o exercicio da medicina durante 30 anos en Liverpool, onde foi un dos fundadores da Royal Institution of Liverpool, a Liverpool Mechanics' Institution e a Literary and Philosophical Society of Liverpool.
Fíxose moi coñecido como explorador do Ártico acompañando a William Scoresby nas súas viaxes, e a el se debe unha lista de animais observados nas costas orientais de Groenlandia publicada no Journal of a Voyage to the Northern Whale Fishery de Scoresby (1823). Scoresby bautizou a illa de Traill, en Groenlandia, na súa honra.
Urraca de León
Raíña de León
Urraca busca alianzas para consolidar o seu poder. Casa co monarca navarro-aragonés Afonso o Batallador. Con este matrimonio pretende contar cos exércitos conquistadores do emirato de Zaragoza malia que contase coa oposición do conde de Henrique de Borgoña, de Pedro Froilaz de Trava e da Igrexa. A pesar de todo, Afonso o Batallador consegue o dominio máis ou menos voluntario de Castela e León pero, ao non ser a súa autoridade recoñecida polos magnates galegos laicos e eclesiásticos nin polos influentes monxes de Sahagún, iníciase un período bélico e inestable coa seguinte situación:
Rubén Luengo Miguel del Corral
Rubén Luengo Miguel del Corral, nado en Cambados o 31 de agosto de 1991, é un escritor e poeta galego.
Thomas Stewart Traill
Traxectoria
Cando John James Audubon chegou a Liverpool en xullo de 1826, Traill axudouno a encontrar un editor para a súa obra The Birds of America. Audubon denominou como Taill's flycatcher, a unha especie que se corresponde coas actuais Empidonax traillii e Empidonax alnorum.
Urraca de León
O rei neno
Diego Xelmírez e Pedro Froilaz, non tardan en reaccionar e coroan o fillo de Urraca, Afonso Raimúndez, o 17 de setembro de 1111 en Santiago de Compostela. Pretenden defender os dereitos deste, cando menos sobre o reino de Galicia. Isto desata unha guerra aberta na que o rei navarro-aragonés non consegue o dominio de Galicia pero impide a coroación de Afonso en León. Xa en 1112 o neno reúnese coa súa nai (tras ser feito prisioneiro), quen afianza as súas relacións cos nobres galegos e volta confiar seu fillo a Froilaz de Trava.
As desavinzas entre Urraca e o seu novo home acaban conducindo a aquela a un entendemento con Xelmírez. Precisaba do apoio das tropas galegas para desaloxar a Afonso o Batallador de Castela e León. A partir dese momento, prodúcese unha situación de cogoberno co seu fillo do que son testemuño certas crónicas como a Historia Compostelá e decenas de documentos asinados conxuntamente como reis, especialmente en Galicia. Nalgúns destes confirman ou outorgan dereitos e bens a prol de Xelmírez e de Pedro Froilaz.
Afianzamento do seu reinado
En 1115, roto xa o matrimonio con Afonso o Batallador e expulsado este dos seus reinos, Urraca exerce plenamente as funcións rexias. No que atinxe a Galicia, acada un acordo co bispo de Compostela no que é recoñecida como raíña, sen prexuízo da condición real do seu fillo, a quen se lle asigna o goberno do reino de Toledo. O levantamento dos burgueses de Santiago, que chegan a aldraxar a raíña na praza pública e a poñer en fuga o arcebispo, propiciaron o entendemento.
Tamén contribuíron ao acordo as arelas de Tareixa de Portugal dunha maior autonomía da coroa de León, así como as súas incursións ao norte do río Miño. Deste xeito, en 1121 un exército galaico-leonés ao mando de Urraca e Xelmírez puxo sitio a Tareixa no castelo de Lanhoso e impuxo a súa autoridade alén do río Douro.
Thomas Stewart Traill
Traxectoria
Traill volveu á universidade de Edimburgo en 1833 como profesor de medicina legal. Foi editor da 8ª edición da Encyclopædia Britannica (1852–61), que concluíu un ano antes da súa morte.
Faleceu en Edimburgo o 30 de xullo de 1862, e está soterrado no cemiterio de St Cuthbert's.
Abreviatura
A abreviatura Traill emprégase para recoñecer a como autoridade na descrición e taxonomía en zooloxía.
Rubén Luengo Miguel del Corral
Traxectoria
Orixinario de Cambados, reside no Grove dende os tres anos. Estuda Xornalismo na Universidade de Santiago de Compostela. O seu poema "Quen lle roubou a Rosalía?" gañou do III certame de poesía Xosé A. Barral en 2009. Leva publicados dous libros de poesía, un en castelán Cien de Ellas, e outro en galego, Do inverno e das paredes.
Hospital, Hospital, Pedrafita do Cebreiro
Hospital é un lugar da parroquia do Hospital no concello lucense de Pedrafita do Cebreiro, na comarca dos Ancares. Segundo o padrón municipal (INE 2013) ten 23 habitantes (11 homes e 12 mulleres).
Dundee United F.C.
O Dundee United Football Club é un club de fútbol escocés da cidade de Dundee. Fundouse en 1909 e actualmente compite na Scottish Premiership.
O equipo recibe os alcumes de "The Terrors", mentres que os seus seareiros son "The Arabs" (os árabes) e "The Tangerines" (os mandarinas, en relación á camisola laranxa que os caracteriza, e que procede da bandeira irlandesa.
Historia
Naceu en 1909 co nome de Dundee Hibernian, pero foi refundado no 1923 xa coa denominación actual. O nome de Hibernian fai referencia a Irlanda e á base de inmigrantes católicos sobre a que se formou, ao igual ca outros clubs escoceses, coma o Celtic de Glasgow ou o Hibernian de Edimburgo. Tamén como neses casos existe un rival tradicional, formado sobre os barrios protestantes, e que se chama Dundee FC.
Méritos
Os principais títulos que ten conseguido este conxunto, ata a tempada 2006-2007, son:
Parque Nacional Natural Tayrona
O Parque Nacional Natural Tayrona é unha área protexida na rexión colombiana do norte do Caribe, dentro da xurisdición do departamento de Magdalena e a 34 quilómetros da cidade de Santa Marta. O parque presenta unha biodiversidade endémica da área da Serra Nevada de Santa Marta, presentando unha variedade de climas e relevo que varía dende o nivel do mar a 900 metros de altitude. O parque cobre aproximadamente 30 quilómetros cadrados de área marítima no mar do Caribe e aproximadamente 150 quilómetros cadrados de terra.
Xuntamente con outros parques nacionais da Colombia, o Parque Natural Nacional de Tayrona foi declarado parte integrante da rede internacional de Reservas da Biosfera pola UNESCO. Foi o segundo parque nacional máis visitado na Colombia en 2013, con 237.246 visitantes. O parque máis visitado foi o Parque Nacional Natural Islas Corales del Rosario y San Bernardo.
Aminoazucre
Existen outras substancias que tecnicamente non serían aminoazucres, pero que se poden considerar derivados de aminoazucres que xa non teñen un grupo amino libre. Entre eles están os derivados N-acetilados como a N-acetilglicosamina ou a N-acetilgalactosamina e os ácidos siálicos. Estas substancias atópanse formando parte de polisacáridos como a quitina e o peptidoglicano ou de glicosaminoglicanos ou glicoproteínas.
Os aminoglicósidos son conxugados de varios aminoazucres derivados que poden estar unidos a aminociclitois. Son compostos de orixe microbiana con propiedades antibióticas, que inhiben a síntese proteica bacteriana, como por exemplo a estreptomicina.
Secundino Iglesias Ortigueira
Traxectoria
En outubro de 1966, acompañou a Álvaro Cunqueiro e Francisco Fernández del Riego a Inglaterra, con ocasión da celebración do milenario da vitoria do duque Guillerme sobre Haroldo II, o rei saxón, na Batalla de Hastings.
Recoñecementos
En outubro de 1962 recibiu o premio Martín Codax xunto cos xornalistas Gustavo Luca de Tena e Cuco Cerecedo pola serie As Rías Baixas, publicada en El Pueblo Gallego. En 1971 recibiu o primeiro premio de fotografía deportiva.
Yves Congar
Yves Congar, nado en Sedan, Ardenas en 1904 e finado en 1995, foi un teólogo católico, inicialmente perseguido polo Vaticano, foi un dos artífices intelectuais do Concilio Vaticano II. Xoán Paulo II creouno cardeal.
Traxectoria
Discípulo do filósofo do personalismo, Jacques Maritain. Entrou na orde dominicano en 1925. Na segunda guerra mundial foi feito prisioneiro durante cinco anos nun campo de concentración nazi. As súas ideas contrarias ao nacionalsocialismo fixérono acredor dunha especial dureza no trato.
Profesor en La Saulchoir, o seu libro Vraie et fausse réforme dans l'Eglise (Verdadeira e falsa reforma de Igrexa)  foi obxecto de duras censuras. O seu apoio aos curas obreiros e a súa solidariedade coa causa da xustiza social non fixo máis que complicar a súa situación. Durante 10 anos é afastado do ensino, sancionado, marxinado de toda actividade pública e ten que exiliarse a Xerusalén. Sorprendentemente, Xoán XXIII encomendaralle traballar nos máis importantes documentos do Concilio Vaticano II, xunto con outros teólogos como Hans Küng, Bernhard Häring, Karl Rahner, ou os propios Joseph Ratzinger e Henri de Lubac, daquela considerados aperturistas. Fundou a colección de eclesioloxía Unam sanctam.
Vítima dunha enfermidade neuronal acabou os seus días impedido fisicamente pero intelectualmente activo. Como compensación a incomprensión e aos anos de sufrida obediencia e silenciamento, Xoán Paulo II nomeouno cardeal.
Ecumenismo
Aunou o método especulativo, propio da escolástica co método histórico. Buscou un achegamento ao protestantismo afirmando que a Biblia é regra para a Tradición e para a Igrexa. Pero sostén que é baixo a luz da Tradición e na proclamación na comunidade eclesial onde a Escritura adquire o seu sentido.
Nos seus estudos sobre o Espírito Santo, parte dos escritos dos Pais da Igrexa gregos como Atanasio de Alexandría e Basilio o Grande co fin de achegarse a posicións aceptables para a Igrexa ortodoxa, e une, como esta, eclesioloxía e pneumatoloxía. Para Congar o Gran Cisma, dende o punto de vista dogmático é froito de perspectivas filosóficas diversas, pero expresan unha mesma fe.